હાર્દિકની ઉપવાસ છાવણીમાં ક્યારેક માંડ દસ માણસો પણ નજરે પડતા ન્હોતા. કોઈ રાષ્ટ્રીય નેતા અથવા બીજા રાજ્યના નેતાઓ જ્યારે હાર્દિકની ખબર પુછવા માટે આવવાના હોય ત્યારે પાસના કાર્યકરો ફોન કરી થોડી ઘણી ભીડ પણ મહેમાનોને દેખાય તે માટે દોડાદોડી કરતા હતા. આ સ્થિતિમાં ઉપવાસનો અંત લાવવો જરૂરી હતો. જ્યારે પાટીદાર નેતાઓમાં પણ ભાજપ સરકારમાં પોતાનું વર્ચસ્વ બતાડવા માટે હોડ લાગી હતી. પાટીદાર નેતાઓ પાટીદાર સમાજની એક પણ માગણી સરકારે સ્વીકારી નહીં છતાં હાર્દિકે સમાધાન કરી લેવુ જોઈ તેવુ ગાણુ ગાવા લાગ્યા હતા. આમ હાર્દિક પણ ઈચ્છતો હતો કે ઉપવાસનો અંત આવે. આ સ્થિતિમાં હાર્દિકને ઉપવાસની સ્થિતિથી દોડવુ હતું અને ઢાળ મળ્યો તેના જેવી થઈ છે.